**Izziņa par atzinumos sniegtajiem iebildumiem**

Ministru kabineta noteikumu projekts “Kārtība valsts atbalsta piešķiršanai, administrēšanai un uzraudzībai lauksaimniecības un pārtikas nozarē saistībā ar Covid-19 izplatības negatīvo ietekmi”

**Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana - 2020. gada 14. aprīlī |
|   |   |
| Saskaņošanas dalībnieki | Ilze Māliņa, Tieslietu ministrija |
|    | Andra Reinfelde, Tielsietu ministrija |
|   |    |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
|    |  Finanšu ministrija saskaņoja bez iebildumiem. |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  Nav. |
|    |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1.  | Izdoti saskaņā ar likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 14. panta otro daļu un 19. pantu | Projektā ietvertajā norādē, saskaņā ar kuru likumu izstrādāts projekts, ir norādīta likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" (turpmāk – likums) 14. panta otrā daļa un 19. pants, savukārt no projekta 1. punktā noteiktā neizriet, ka projekts ir izstrādāts saskaņā ar likuma 14. panta otro daļu un 19. pantu. Proti, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punktā noteiktajam Ministru kabineta noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Likuma 14. panta otrā daļa noteic, ka Ministru kabinets var noteikt citus atbalsta pasākumus krīzes skartajās nozarēs, un likuma 19. pants noteic, ka pasākumus ar Covid-19 izplatību saistītā valsts apdraudējuma un tā seku novēršanai un pārvarēšanai finansē no budžeta finansētajām institūcijām iedalītajiem valsts budžeta un pašvaldību budžetu līdzekļiem. Ministru kabinets pēc pamatota ministriju pieprasījuma var pieņemt lēmumu par valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem".Vēršam uzmanību uz to, ka likumprojektā pilnvarojumu Ministru kabinetam izdot noteikumus izstrādā atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 47. punktā noteiktajam prasībām. Savukārt no likuma 19. pantā minētā neizriet, ka ir paredzēts pilnvarojums Ministru kabinetam izdot attiecīgos noteikumus. Ievērojot minēto, lūdzam izvērtēt projektā ietvertajā norādē, saskaņā ar kuru likumu izstrādāts projekts, un projekta 1. punktā noteikto un attiecīgi precizēt to. | **Ņemts vērā.**Atbilstoši norādījumiem precizēts noteikumu projekta norāde, saskaņā ar kuru likumu izstrādāts noteikumu projekts.Attiecīgi precizēts arī anotācijas I. sadaļas 1.punkts. | Izdoti saskaņā ar Lauksaimniecības un lauku attīstības likuma 5.panta 31 un ceturto daļu  |
| 2.  | Kārtība ārkārtas atbalsta pasākumu administrēšanai un uzraudzībai lauksaimniecības un pārtikas nozarēs saistībā ar Covid-19 izplatības negatīvo ietekmi | Papildus lūdzam izvērtēt iespēju precizēt projekta nosaukumu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 91. punktā noteiktajām prasībām. | **Ņemts vērā.**Atbilstoši norādījumiem precizēts noteikumu projekta nosaukums. | Kārtība valsts atbalsta piešķiršanai, administrēšanai un uzraudzībai lauksaimniecības un pārtikas nozarē saistībā ar Covid-19 izplatības negatīvo ietekmi  |
| 3. | Kārtība ārkārtas atbalsta pasākumu administrēšanai un uzraudzībai lauksaimniecības un pārtikas nozarēs saistībā ar Covid-19 izplatības negatīvo ietekmi 1. Noteikumi nosaka kārtību, kādā administrē un uzrauga ārkārtas atbalsta pasākumus lauksaimniecības un pārtikas nozarē saistībā ar Covid-19 izplatības negatīvo ietekmi.2. Ārkārtas atbalsta pasākumi lauksaimniecības un pārtikas nozarēs ir:2.1. atbalsts ienākumu stabilizēšanai noteiktu lopkopības nozaru lauksaimniekiem (turpmāk – atbalsts ienākumu stabilizēšanai);2.2. atbalsts pārtikas uzņēmumiem vai iestādēm, kas nodrošina ēdināšanu izglītības iestādē, un dārzeņu ražotājiem, kas šiem uzņēmumiem vai iestādēm piegādā produktus, par produktiem, kas iznīcināti vai izplatīti bez maksas, jo tos nebija iespējams izlietot ēdināšanai izglītības iestādēs (turpmāk – atbalsts par iznīcinātajiem vai ziedotajiem produktiem);2.3. atbalsts krājumu izmaksu pieauguma un apgrozījuma samazinājuma radīto grūtību mazināšanai. 10. Ārkārtas atbalsta pasākumus lauksaimniecības un pārtikas nozarēs administrē un uzrauga Lauku atbalsta dienests (turpmāk – dienests). | Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.2. apakšpunkts noteic, ka normatīvā akta projektu raksta, ievērojot juridisko terminoloģiju. Ievērojot minēto, kā arī to, ka likumā tiek lietots termins "atbalsta pasākumi", lūdzam visā projekta tekstā lietot šo terminu.  | **Ņemts vērā.**Atbilstoši norādījumiem precizēts noteikumu projekts, atsakoties no termina “pasākumi” lietošanas, kā arī precizējumi veikti, ņemot vērā izziņas 1.rindu saistībā ar noteikumu projekta izstrādes deleģējuma maiņu. | “Kārtība valsts atbalsta piešķiršanai, administrēšanai un uzraudzībai lauksaimniecības un pārtikas nozarē saistībā ar Covid-19 izplatības negatīvo ietekmi”“**1.** Noteikumi nosaka kārtību, **kādā piešķir**, administrē un uzrauga **valsts atbalstu** lauksaimniecības un pārtikas nozarē saistībā ar Covid-19 izplatības negatīvo ietekmi.”**“2. Valsts atbalsts** lauksaimniecības un pārtikas nozarē saistībā ar Covid-19 izplatības negatīvo ietekmi ir**:****2.1.** atbalsts ienākumu stabilizēšanai noteiktu lopkopības nozaru lauksaimniekiem **saskaņā ar šo noteikumu II nodaļu;****2.2. atbalsts par iznīcinātajiem vai ziedotajiem produktiem saskaņā ar šo noteikumu III nodaļu;****2.3.** atbalsts krājumu izmaksu pieauguma un apgrozījuma samazinājuma radīto grūtību mazināšanai **saskaņā ar šo noteikumu IV nodaļu.”** “3. Valsts atbalstu lauksaimniecības un pārtikas nozarē saistībā ar Covid-19 izplatības negatīvo ietekmi **piešķir,** administrē un uzrauga Lauku atbalsta dienests (turpmāk – dienests).” |
| 4. | 22. Atbalstu ēdinātājam piešķir vienreizēja maksājuma veidā par pārtikas produktiem ar derīguma termiņu līdz diviem mēnešiem, ja tie iznīcināti vai izplatīti bez maksas vienai vai vairākām tādām saņēmēju grupām kā labdarības organizācijas un fondi, slimnīcas, veco ļaužu pansionāti un valsts sociālās aprūpes centri, soda izciešanas vietas, zooloģiskie dārzi un parki, dzīvnieku patversmes un medību kolektīvi. Atbalsta summa par iznīcinātajiem vai bez maksas izplatītajiem produktiem ir vienāda ar attiecīgo produktu vērtību, kas par saņemto preci norādīta preču pavadzīmē – rēķinā no produkta piegādātāja. | Atbilstoši iepriekš minētajam lūdzam visā projekta tekstā lietot arī Pārtikas aprites uzraudzības likumā lietoto terminu "pārtikas uzņēmums". Tāpat arī lūdzam precizēt projekta 22. punktā minētos terminus atbilstoši attiecīgās jomas normatīvajos aktos lietotajiem terminiem, piemēram, Ārstniecības likumā ir minēts termins "stacionārā ārstniecības iestāde", nevis termins "slimnīca", Latvijas Sodu izpildes kodeksā nav minēts termins "soda izciešanas vieta" u.tml. | **Ņemts vērā.**Atbilstoši norādījumiem precizēti noteikumu projekta 27.punktā minētie termini.Pārtikas uzņēmums, kas nodrošina ēdināšanu izglītības iestādē, ir tikai viens no atbalsta pretendentiem par iznīcinātajiem vai ziedotajiem produktiem saskaņā ar noteikumu projekta III nodaļu. Uz šo atbalstu var pretendēt arī pašvaldības un izglītības iestādes, ja tās pašas nodrošina ēdināšanu izglītības iestādē. Tādējādi noteikumu projekta III nodaļā atbalsta pretendents, kas nodrošina ēdināšanu izglītības iestādē un var pretendēt uz atbalstu par iznīcinātajiem vai ziedotajiem produktiem, tiek nodefinēts vienā kopējā terminā “ēdinātājs”. | “28. Atbalstu ēdinātājam saskaņā ar šīs nodaļas nosacījumiem piešķir vienreizēja maksājuma veidā par pārtikas produktiem ar derīguma termiņu līdz diviem mēnešiem, ja tie iznīcināti vai izplatīti bez maksas vienai vai vairākām tādām saņēmēju grupām kā **sabiedriskā labuma organizācijas, stacionārās ārstniecības iestādes, ilgstošas sociālās aprūpes un sociālās rehabilitācijas institūcijas, patversmes un naktspatversmes, brīvības atņemšanas iestādes, zooloģiskie dārzi un dzīvnieku patversmes**. Atbalsta summa par iznīcinātajiem vai bez maksas izplatītajiem produktiem ir vienāda ar attiecīgo produktu vērtību, kas par saņemto preci norādīta preču pavadzīmē – rēķinā no produkta piegādātāja.”Papildus skatīt izziņas 5. rindu un noteikumu projekta 26. punktu. |
| 5.  | 2.2. atbalsts pārtikas uzņēmumiem vai iestādēm, kas nodrošina ēdināšanu izglītības iestādē, un dārzeņu ražotājiem, kas šiem uzņēmumiem vai iestādēm piegādā produktus, par produktiem, kas iznīcināti vai izplatīti bez maksas, jo tos nebija iespējams izlietot ēdināšanai izglītības iestādēs (turpmāk – atbalsts par iznīcinātajiem vai ziedotajiem produktiem);20. Atbalstam var pieteikties šo noteikumu 2.2. apakšpunktā minētais pārtikas uzņēmums vai iestāde (turpmāk – ēdinātājs) un dārzeņu ražotājs par neizlietotiem pārtikas produktiem ārkārtējās situācijas laikā, kura izsludināta saskaņā ar Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu” (turpmāk – ārkārtējā situācija), ja tie bija paredzēti ēdināšanas nodrošināšanai pirmsskolas un vispārējās izglītības iestādēs, kurās ir pārtraukts mācību process klātienē. | Vēršam uzmanību uz to, ka atbilstoši Valsts pārvaldes iekārtas likuma 1. panta 3. punktā noteiktajam iestāde ir institūcija, kura darbojas publiskas personas vārdā un kurai ar normatīvo aktu noteikta kompetence valsts pārvaldē, piešķirti finanšu līdzekļi tās darbības īstenošanai un ir savs personāls. Savukārt atbilstoši Administratīvā procesa likuma 1. panta pirmajā daļā noteiktajam iestāde ir tiesību subjekts, tā struktūrvienība vai amatpersona, kurai ar normatīvo aktu vai publisko tiesību līgumu piešķirtas noteiktas valsts varas pilnvaras valsts pārvaldes jomā. Ievērojot minēto, nav skaidrs, kas ir projekta 2.2. apakšpunktā un 20. punktā minētā iestāde. Līdz ar to nepieciešams precizēt projekta 2.2. apakšpunktā un 20. punktā paredzēto regulējumu, kā arī projekta sākotnējās *(ex-ante)* ietekmes novērtējuma ziņojumā (turpmāk – anotācija) ietverto informāciju. | **Ņemts vērā.**Atbilstoši norādījumiem precizēts noteikumu projekts un anotācija. | “2.2. atbalsts par iznīcinātajiem vai ziedotajiem produktiem **saskaņā ar šo noteikumu III nodaļu**;”**“26. Atbalstam par iznīcinātajiem vai ziedotajiem produktiem var pieteikties pārtikas uzņēmums, pašvaldība vai izglītības iestāde, kas nodrošina ēdināšanu izglītības iestādē (turpmāk – ēdinātājs) un dārzeņu ražotājs, kas ēdinātājam piegādā produktus (turpmāk – dārzeņu ražotājs), par ārkārtējās situācijas, kura izsludināta saskaņā ar Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu” (turpmāk – ārkārtējā situācija) laikā neizlietotiem pārtikas produktiem,** ja tie bija paredzēti ēdināšanas nodrošināšanai pirmsskolas un vispārējās izglītības iestādēs, kurās ir pārtraukts mācību process klātienē.”Anotācijas I sadaļas 2.punktā 3) apakšpunkts (2. lappusē) papildināts, izsakot to šādā redakcijā:“3) izglītības iestāžu slēgšana saistībā ar ārkārtas situācijas izsludināšanu valstī ir radījusi pēkšņas un būtiskas problēmas pārtikas uzņēmumiem, kas nodrošina ēdināšanu izglītības iestādēs **(tostarp arī pašvaldībām, kas nodrošina ēdināšanu savās izglītības iestādēs, un izglītības iestādēm, kuras pašas nodrošina ēdināšanu saviem izglītojamiem)**, jo nebija iespējams izlietot piegādātos produktus, no kuriem lielai daļai ir īss derīguma termiņš un kurus nevar uzglabāt. Tāpat problēmas ar produkcijas krājumu izveidošanos radušās arī lauksaimniekiem, īpaši dārzeņu audzētājiem, kas piegādāja produkciju šiem pārtikas uzņēmumiem.” |
| 6. |  | Vēršam uzmanību uz to, ka nav skaidrs, kādos gadījumos projektā tiek lietots termins "atbalsta pretendents" un "atbalsta saņēmējs", jo īpaši tādēļ, ka projekta 32. punktā ir paredzēta norāde par saīsinājuma "atbalsta pretendents" lietošanu turpmākajā projekta tekstā. Ievērojot minēto, lūdzam attiecīgi precizēt projektu. | **Ņemts vērā.**Atbilstoši norādījumiem noteikmu projektā precizēts termina “atbalsta pretendents” lietojums, atsakoties no termina “atbalsta saņēmējs” lietošanas. | Skatīt noteikumu projektu (it īpaši 6. punktu). |
| 7. | 6. Vienam šo noteikumu 2.1. apakšpunktā un 25. punktā minētajam atbalsta saņēmējam un šo noteikumu 30. punktā minētajam atbalsta pretendentam, kas ir primāro lauksaimniecības produktu ražotājs, izmaksājamais atbalsta kopējais apmērs nepārsniedz 100 000 *euro* (bez pievienotās vērtības nodokļa).7. Vienam šo noteikumu 22. punktā minētajam atbalsta pretendentam un šo noteikumu 30. punktā minētajam atbalsta pretendentam, kas nav primāro lauksaimniecības produktu ražotājs, izmaksājamais atbalsta kopējais apmērs nepārsniedz 800 000 euro (bez pievienotās vērtības nodokļa), ja atbalsta pretendents nodarbojas ar kādu no šādām darbībām: 7.1. lauksaimniecības produktu pārstrādi;7.2. zvejniecības un akvakultūras produktu apstrādi.8. Vienam šo noteikumu 30. punktā minētajam atbalsta pretendentam, kas ir zvejniecības un akvakultūras uzņēmums un nodarbojas ar savu zvejniecības un akvakultūras produktu apstrādi, izmaksājamais atbalsta kopējais apmērs nepārsniedz 120 000 *euro* (bez pievienotās vērtības nodokļa). | Ievērojot, ka projekta 30. punktā nav minēts atbalsta pretendents, lūdzam precizēt projekta 6., 7. un 8. punktā paredzēto regulējumu. | **Ņemts vērā.**Atbilstoši norādījumiem precizēts noteikumu projekta 7., 8. un 9. punkts. | “7. Vienam šo noteikumu 2.1. apakšpunktā un **31. punktā minētajam pretendentam, un šo noteikumu 38. punktā minētajam pretendentam**, kas ir primāro lauksaimniecības produktu ražotājs, izmaksājamais ārkārtas atbalsta kopējais apmērs nepārsniedz 100 000 *euro* (bez pievienotās vērtības nodokļa).8. Vienam šo noteikumu **28. punktā minētajam pretendentam un šo noteikumu 38. punktā minētajam pretendentam**, kas nodarbojas ar lauksaimniecības produktu pārstrādi un kas nav primāro lauksaimniecības produktu ražotājs, izmaksājamais ārkārtas atbalsta kopējais apmērs nepārsniedz 800 000 *euro* (bez pievienotās vērtības nodokļa). 9. Vienam šo noteikumu **38. punktā minētajam pretendentam**, kas nodarbojas ar zvejniecības un akvakultūras produktu apstrādi, izmaksājamais ārkārtas atbalsta kopējais apmērs nepārsniedz 120 000 *euro* (bez pievienotās vērtības nodokļa).” |
| 8. | 16. Zemkopības ministrija līdz 2020. gada 20. jūlijam oficiālajā laikrakstā “Latvijas Vēstnesis” publicē informāciju par nozares ieņēmumu samazinājuma apmēru, kas aprēķināts saskaņā ar šo noteikumu 11. punktu. 50. Noteikumi stājas spēkā nākamajā dienā pēc to publicēšanas oficiālajā laikrakstā “Latvijas Vēstnesis”. | Oficiālo publikāciju un tiesiskās informācijas likuma 2. panta pirmā daļa noteic, ka oficiālais izdevums "Latvijas Vēstnesis" ir Latvijas Republikas oficiālais izdevums. Ievērojot minēto, lūdzam attiecīgi precizēt projekta 16. un 50. punktā paredzēto regulējumu. | **Ņemts vērā.**Atbilstoši norādījumiem precizēts noteikumu projekta 21. un 51. punkts. | “22. Zemkopības ministrija līdz 2020. gada 20. jūlijam oficiālajā izdevumā “Latvijas Vēstnesis” publicē informāciju par nozares ieņēmumu samazinājuma apmēru, kas aprēķināts saskaņā ar šo noteikumu 17.1. un 17.2. apakšpunktu. ““52. Noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.” |
| 9. | 18.1. atbalsta likmes par vienu šo noteikumu 12., 14. un 15. punktā minētu lauksaimniecības dzīvnieku aprēķina, dalot šo noteikumu 18. punktā norādītās kopējās atbalsta summas ar attiecīgo dzīvnieku skaitu, bet atbalsta likmes nepārsniedz 86 *euro* par slaucamo govi, 137 *euro* par gaļas šķirnes liellopu, 96 *euro* par piena šķirnes bulli un 22,15 *euro* par nobarojamo cūku; | Ievērojot, ka projekta 18. punktā nav norādītas kopējās atbalsta summas, lūdzam precizēt projekta 18.1. apakšpunktā paredzēto regulējumu. | **Ņemts vērā.**Atbilstoši norādījumiem precizēts noteikumu projekta 24.1. apakšpunkts. | “24.1. atbalsta likmes par vienu šo noteikumu **18., 20. un 21. punktā** minētu lauksaimniecības dzīvnieku aprēķina, dalot šo noteikumu **25. punktā** norādītās kopējās atbalsta summas ar attiecīgo dzīvnieku skaitu, bet atbalsta likmes nepārsniedz 86 *euro* par slaucamo govi, 137 *euro* par gaļas šķirnes liellopu, 96 *euro* par piena šķirnes bulli un 22,15 *euro* par nobarojamo cūku;” |
| 10. | 20. Atbalstam var pieteikties šo noteikumu 2.2. apakšpunktā minētais pārtikas uzņēmums vai iestāde (turpmāk – ēdinātājs) un dārzeņu ražotājs par neizlietotiem pārtikas produktiem ārkārtējās situācijas laikā, kura izsludināta saskaņā ar Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu” (turpmāk – ārkārtējā situācija), ja tie bija paredzēti ēdināšanas nodrošināšanai pirmsskolas un vispārējās izglītības iestādēs, kurās ir pārtraukts mācību process klātienē. | Vēršam uzmanību uz to, ka likuma pārejas noteikums paredz, ka likuma normas piemērojamas no ārkārtējās situācijas izsludināšanas brīža, lai ierobežotu Covid-19 izplatību. Līdz ar to arī likuma 14. panta otrajā daļā paredzētais regulējums ir attiecināms uz iepriekš minēto periodu, un projekta 20. punktā nav nepieciešams ietvert atsauci uz Ministru kabineta 2020. gada 12. marta rīkojumu Nr. 103 "Par ārkārtējās situācijas izsludināšanu". Ievērojot minēto, lūdzam precizēt projekta 20. punktā paredzēto regulējumu. | **Ņemts vērā.**Ņemot vērā TM atzinumā norādīto, irprecizēta noteikumu projekta norāde, saskaņā ar kuru likumu izstrādāts noteikumu projekts, t.i. Lauksaimniecības un lauku attīstības likums. Tādējādi noteikumu projekta 25. punktā tiek saglabāta atsauce uz Ministru kabineta 2020. gada 12. marta rīkojumu Nr. 103 "Par ārkārtējās situācijas izsludināšanu". | “26. **Atbalstam par iznīcinātajiem vai ziedotajiem produktiem var pieteikties pārtikas uzņēmums, pašvaldība vai izglītības iestāde, kas nodrošina ēdināšanu izglītības iestādē (turpmāk – ēdinātājs) un dārzeņu ražotājs, kas ēdinātājam piegādā produktus (turpmāk – dārzeņu ražotājs), par ārkārtējās situācijas, kura izsludināta saskaņā ar Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu” (turpmāk – ārkārtējā situācija) laikā neizlietotiem pārtikas produktiem,** ja tie bija paredzēti ēdināšanas nodrošināšanai pirmsskolas un vispārējās izglītības iestādēs, kurās ir pārtraukts mācību process klātienē.” |
| 11. | 23. Lai saņemtu šo noteikumu 22. punktā minēto atbalstu, ēdinātājs līdz 2020.gada 15.maijam, izmantojot dienesta izstrādātu paraugu, elektroniski iesniedz dienestā iesniegumu, kurā norāda šādu informāciju:26. Lai saņemtu šo noteikumu 25. punktā minēto atbalstu, dārzeņu ražotājs līdz 2020.gada 15. maijam, izmantojot dienesta izstrādātu paraugu, elektroniski iesniedz dienestā iesniegumu, kurā norāda šādu informāciju: | Vēršam uzmanību uz to, ka atbilstoši Valsts pārvaldes iekārtas likuma 72. panta ceturtajā daļā noteiktajam iekšējais normatīvais akts ir saistošs iestādei (tās struktūrvienībai, darbiniekiem) vai amatpersonām, attiecībā uz kurām tas izdots. Līdz ar to trešajām personām nav saistoši iestāžu izdoti iekšējie normatīvie akti. Lai trešajām personām būtu saistošas kādas prasības, attiecīgajām prasībām ir jābūt paredzētām ārējā normatīvajā aktā. Ievērojot minēto, lūdzam izvērtēt projekta 23. un 26. punkta ievaddaļā paredzēto regulējumu un precizēt to. | **Ņemts vērā.**Atbilstoši norādījumiem precizēts noteikumu projekts. | “29. Lai saņemtu šo noteikumu **28. punktā** minēto atbalstu, ēdinātājs līdz 2020. gada 15. maijam iesniedz dienestā iesniegumu, kurā norāda šādu informāciju:”“32. Lai saņemtu šo noteikumu **31. punktā** minēto atbalstu, dārzeņu ražotājs līdz 2020.gada 15. maijam iesniedz dienestā iesniegumu, kurā norāda šādu informāciju:” |
| 12. | 23. Lai saņemtu šo noteikumu 22. punktā minēto atbalstu, ēdinātājs līdz 2020.gada 15.maijam, izmantojot dienesta izstrādātu paraugu, elektroniski iesniedz dienestā iesniegumu, kurā norāda šādu informāciju:26. Lai saņemtu šo noteikumu 25. punktā minēto atbalstu, dārzeņu ražotājs līdz 2020.gada 15. maijam, izmantojot dienesta izstrādātu paraugu, elektroniski iesniedz dienestā iesniegumu, kurā norāda šādu informāciju:36.1. elektronisku iesniegumu, kurā pamato krājumu palielinājumu atbilstoši šo noteikumu 32.3. apakšpunktam vai neto apgrozījuma samazinājumu atbilstoši šo noteikumu 32.4. apakšpunktam, norādot krājumu veidošanās vai apgrozījuma samazinājuma saistību ar Covid-19 izplatīšanās mazināšanai noteiktajiem ierobežojumiem;37. Lai pieteiktos avansa maksājuma saņemšanai, atbalsta pretendents līdz 2020.gada 30.aprīlim dienestā iesniedz elektronisku iesniegumu, kurā ietver objektīvi pamatotu informāciju par prognozēto krājumu apjomu palielinājumu virs normālā krājuma līmeņa pārskata periodā vai objektīvi pamatotu informāciju par neto apgrozījuma samazinājumu pārskata periodā saistībā ar Covid-19 izplatīšanās mazināšanai noteiktajiem ierobežojumiem. | Atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunktā noteiktajam normatīvā akta projektā neietver tiesību normas, kas dublē augstāka spēka normatīvā akta tiesību normās ietverto normatīvo regulējumu. Vēršam uzmanību uz to, ka īpašs regulējums par iesnieguma administratīvā akta izdošanai iesniegšanu iestādē ārkārtējās situācijas laikā ir paredzēts likuma "Par valsts institūciju darbību ārkārtējās situācijas laikā saistībā ar Covid-19 izplatību" 3. panta pirmajā daļā. Līdz ar to lūdzam precizēt projekta 23. un 26. punkta ievaddaļā, 36.1. apakšpunktā, kā arī 37. punktā paredzēto regulējumu, nedublējot likuma "Par valsts institūciju darbību ārkārtējās situācijas laikā saistībā ar Covid-19 izplatību" 3. panta pirmajā daļā paredzēto regulējumu. | **Ņemts vērā.**Atbilstoši norādījumiem precizēts noteikumu projekts. | Attiecībā uz projekta 29. un 32. punktu skatīt izziņas 11.rindu.“42.1. **iesniegumu**, kurā pamato krājumu palielinājumu atbilstoši šo noteikumu 38.3. apakšpunktam vai neto apgrozījuma samazinājumu atbilstoši šo noteikumu 38.4. apakšpunktam, norādot krājumu veidošanās vai apgrozījuma samazinājuma saistību ar Covid-19 izplatīšanās mazināšanai noteiktajiem ierobežojumiem;”“44.Lai pieteiktos avansa maksājuma saņemšanai **saskaņā ar šīs nodaļas nosacījumiem**, **pretendents** līdz 2020. gada 30. aprīlim dienestā iesniedz **iesniegumu**, kurā ietver objektīvi pamatotu informāciju par prognozēto krājumu apjomu palielinājumu virs normālā krājuma līmeņa pārskata periodā vai objektīvi pamatotu informāciju par neto apgrozījuma samazinājumu pārskata periodā saistībā ar Covid-19 izplatīšanās mazināšanai noteiktajiem ierobežojumiem.” |
| 13. | 24.5. rakstisku apliecinājumu par to, ka pārtikas preces, par kurām tiks saņemts atbalsts, atbilst produktu kvalitātes prasībām un preču pavadzīmi – rēķinu par preču izplatīšanu ārkārtējās situācijas laikā bez maksas vienai no šo noteikumu 22. punktā minētajām grupām. 27.3. rakstisku apliecinājumu par to, ka dārzeņu produkcija, par kuru tiks saņemts atbalsts, atbilst produktu kvalitātes prasībām un preču pavadzīmi - rēķinu par preču izplatīšanu ārkārtējās situācijas laikā bez maksas vienai no šo noteikumu 22. punktā minētajām grupām. | Vēršam uzmanību uz to, ka ar rakstveida dokumentu saprot gan dokumentu papīra formātā, kas ir pašrocīgi parakstīts, gan elektronisko dokumentu, kas ir parakstīts ar drošu elektronisko parakstu. Elektronisko dokumentu likuma 3. panta otrā daļa noteic, ka elektroniskais dokuments uzskatāms par pašrocīgi parakstītu, ja tam ir drošs elektroniskais paraksts. Elektronisko dokumentu uzskata par pašrocīgi parakstītu arī tajos gadījumos, kad tam ir elektroniskais paraksts un puses par elektroniskā dokumenta parakstīšanu ar elektronisko parakstu ir vienojušās rakstveidā. Ievērojot minēto, lūdzam precizēt projekta 24.5. un 27.3. apakšpunktā lietoto vārdu "rakstisku". | **Ņemts vērā.**Atbilstoši norādījumiem precizēts noteikumu projekts. | “30.5. **apliecinājumu par to**, ka pārtikas preces, par kurām tiks saņemts atbalsts, atbilst produktu kvalitātes prasībām un preču pavadzīmi – rēķinu par preču izplatīšanu ārkārtējās situācijas laikā bez maksas vienai no šo noteikumu 28. punktā minētajām grupām.” “33.3. **apliecinājumu par to**, ka dārzeņu produkcija, par kuru tiks saņemts atbalsts, atbilst produktu kvalitātes prasībām un preču pavadzīmi - rēķinu par preču izplatīšanu ārkārtējās situācijas laikā bez maksas vienai no šo noteikumu 28. punktā minētajām grupām.” |
| 14. | 28. Dienests var pieprasīt papildus informāciju, lai pārliecinātos par atbalsta pamatotību, un lēmumu par atbalsta piešķiršanu pieņem un atbalstu izmaksā mēneša laikā no šo noteikumu 23. un 26. punktā minētā termiņa. Lēmuma pieņemšanas datums uzskatāms par atbalsta piešķiršanas datumu. | Ievērojot, ka Administratīvā procesa likuma 59. pantā ir noteikta informācijas iegūšanas kārtība, lūdzam svītrot projekta 28. punktā paredzēto regulējumu par iestādes tiesībām pieprasīt papildu informāciju. | **Ņemts vērā.**Atbilstoši norādījumiem precizēts noteikumu projekts. | **“34. Dienests lēmumu par atbalsta piešķiršanu pieņem mēneša laikā no šo noteikumu 29. un 32. punktā minētā termiņa.”**  |
| 15. | 28. Dienests var pieprasīt papildus informāciju, lai pārliecinātos par atbalsta pamatotību, un lēmumu par atbalsta piešķiršanu pieņem un atbalstu izmaksā mēneša laikā no šo noteikumu 23. un 26. punktā minētā termiņa. Lēmuma pieņemšanas datums uzskatāms par atbalsta piešķiršanas datumu.39. Dienests lēmumu par atbalsta piešķiršanu pieņem un atbalstu izmaksā 20 darbdienu laikā, bet ne vēlāk kā līdz 2020. gada 31. decembrim. Lēmuma pieņemšanas datums uzskatāms par atbalsta piešķiršanas datumu.40. Dienests lēmumu par avansa piešķiršanu pieņem un avansu izmaksā septiņu darbdienu laikā. | Vienlaikus vēršam uzmanību uz to, ka Administratīvā procesa likuma 64. panta pirmā daļa noteic, ka gadījumā, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā – īsāks termiņš administratīvā akta izdošanai. Turklāt likuma "Par valsts institūciju darbību ārkārtējās situācijas laikā saistībā ar Covid-19 izplatību" 3. panta otrajā daļā ir paredzēts īpašs regulējums par administratīvā akta izdošanas termiņu. Līdz ar to nepieciešams precizēt projekta 28., 39. un 40. punktā paredzēto regulējumu. | **Ņemts vērā.**Atbilstoši norādījumiem precizēts noteikumu projekts. | Attiecībā uz noteikumu projekta 34.punkta redakciju skatīt izziņas 14.rindu. **“46. Dienests lēmumu par atbalsta piešķiršanu saskaņā ar šīs nodaļas nosacījumiem pieņem mēneša laikā.****47. Dienests lēmumu par avansa piešķiršanu pieņem un avansu izmaksā septiņu darbdienu laikā.”** |
| 16. | 28. Dienests var pieprasīt papildus informāciju, lai pārliecinātos par atbalsta pamatotību, un lēmumu par atbalsta piešķiršanu pieņem un atbalstu izmaksā mēneša laikā no šo noteikumu 23. un 26. punktā minētā termiņa. Lēmuma pieņemšanas datums uzskatāms par atbalsta piešķiršanas datumu.39. Dienests lēmumu par atbalsta piešķiršanu pieņem un atbalstu izmaksā 20 darbdienu laikā, bet ne vēlāk kā līdz 2020. gada 31. decembrim. Lēmuma pieņemšanas datums uzskatāms par atbalsta piešķiršanas datumu. | Papildus norādām uz to, ka Administratīvā procesa likuma 70. panta pirmā daļa paredz, ka administratīvais akts stājas spēkā ar brīdi, kad tas paziņots adresātam. Līdz ar to nav skaidrs projekta 28. un 39. punktā paredzētais regulējums par to, ka lēmuma pieņemšanas datums uzskatāms par atbalsta piešķiršanas datumu. Ievērojot minēto, lūdzam izvērtēt iepriekš minēto regulējumu un precizēt to, kā arī papildināt anotāciju ar atbilstošu skaidrojumu. | **Ņemts vērā.**Atbilstoši norādījumiem precizēts noteikumu projekts.Anotāciju nebija nepieciešams papildināt vai precizēt | Attiecībā uz noteikumu projekta 34.punkta redakciju skatīt izziņas 14.rindu. Attiecībā uz noteikumu projekta 47.punkta redakciju skatīt izziņas 15.rindu.  |
| 17. | 36.2. operatīvās bilances, peļņas un zaudējuma aprēķinu un zvērināta revidenta ziņojumu atbilstoši Gada pārskatu un konsolidēto gada pārskatu likumam, tajās norādot atbalsta saņemšanai nepieciešamo informāciju, kas atspoguļo situāciju ar pārdošanai gataviem preču krājumiem pārskata periodā un 2019.gada martā, aprīlī, maijā un jūnijā, vai operatīvās bilances, peļņas un zaudējuma aprēķinu un zvērināta revidenta ziņojumu atbilstoši Gada pārskatu un konsolidēto gada pārskatu likumam, tajās norādot atbalsta saņemšanai nepieciešamo informāciju, kas atspoguļo neto apgrozījumu pārskata periodā un 2019.gada martā, aprīlī, maijā un jūnijā. Operatīvā bilance sagatavota, ņemot vērā Komisijas 2003.gada 6.maija Ieteikumu 2003/361/EK par mikrouzņēmumu, mazo un vidējo uzņēmumu definīciju. | Lūdzam precizēt projekta 36.2. apakšpunktu, svītrojot tā otro teikumu, proti, vārdus un skaitļus "Operatīvā bilance sagatavota, ņemot vērā Komisijas 2003. gada 6. maija Ieteikumu 2003/361/EK par mikrouzņēmumu, mazo un vidējo uzņēmumu definīciju.". Vēršam uzmanību uz to, ka Latvijas ārējos normatīvajos aktos neietver atsauces uz juridiski nesaistošiem starptautiskajiem dokumentiem, kādi ir arī Eiropas Komisijas ieteikumi. Lūdzam informāciju par operatīvās bilances sagatavošanas vadlīnijām ietvert anotācijā. | **Ņemts vērā.**Atbilstoši norādījumiem precizēts noteikumu projekts, attiecībā uz operatīvās bilances sagatavošanu izveidojot atsauci uz noteikumu projekta 5.punktu par saistītajam personām.Anotāciju nebija nepieciešams papildināt vai precizēt. | “42.2. operatīvās bilances, peļņas un zaudējuma aprēķinu un zvērināta revidenta ziņojumu atbilstoši Gada pārskatu un konsolidēto gada pārskatu likumam, tajās norādot atbalsta saņemšanai nepieciešamo informāciju, kas atspoguļo situāciju ar pārdošanai gataviem preču krājumiem pārskata periodā un 2019.gada martā, aprīlī, maijā un jūnijā, vai operatīvās bilances, peļņas un zaudējuma aprēķinu un zvērināta revidenta ziņojumu atbilstoši Gada pārskatu un konsolidēto gada pārskatu likumam, tajās norādot atbalsta saņemšanai nepieciešamo informāciju, kas atspoguļo neto apgrozījumu pārskata periodā un 2019.gada martā, aprīlī, maijā un jūnijā. Operatīvā bilance sagatavota, ņemot vērā šo noteikumu 5.punktu. Pretendents, kas nodarbojas ar lauksaimniecības produktu pārstrādi un lauksaimniecības produktu primāro ražošanu, iesniedzot bilanci izmanto grāmatvedības nodalīšanu attiecībā uz katru no šim nozarēm.” |
| 18. | 46. Ja atbalsta saņēmējs ir pārkāpis šo noteikumu prasības, atbalsta saņēmējam ir pienākums atmaksāt dienestam visu projekta laikā saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, (turpmāk – Komisijas regula Nr. 794/2004) 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. | Lūdzam skaidrot projekta 46. punktā minēto nosacījumu "tiem pieskaitot 100 bāzes punktus", nepieciešamības gadījumā precizējot projektu. Minētais nosacījums pamatots ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, (turpmāk – Īstenošanas regula) tiesību normām, tomēr norādām, ka Īstenošanas regulas 10. pants noteic, ka kārtējās un attiecīgās sākotnējās valsts atbalsta atmaksāšanas procentu likmes regulāri publicē Eiropas Komisija, un Īstenošanas regulas 11. pants noteic vispārīgo procentu likmju piemērošanas kārtību. Taču neviena no minētajām tiesību normām neparedz tieši 100 bāzes punktu piemērošanu. Turklāt jānorāda, ka šīs projekta tiesību normas kontekstā nav skaidrs, kā jāsaprot jēdziens "pieskaitīt bāzes punktus". | **Ņemts vērā.**Precizēts projekta 14.punkts.Papildus norādām, ka nosacījums par kārtību, kādā pretendentam jāatmaksā nepamatoti saņemts atbalsts, tostarp attiecībā uz 100 bāzes jeb pamata punktu piemērošanu, noteikumu projektā ir iekļauts, ņemot vērā iepriekš attiecībā uz vairākiem citiem nomatīvo aktu projektiem par valsts atbalsta piešķiršanu saņemtos Finanšu ministrijas iebildumus, kā arī tiek izmantots attiecīgajos Finanšu ministrijas atzinumos sniegtais redakcijas piedāvājums (veicot nepieciešamos konteksta precizējumus). Norādām arī, ka 100 pamata punkti minēti Regulas Nr. 794/2004 9.panta 2.punktā.Bāzes punkts vai pamata punkts (saīsinājums – BPS) ir mērvienība finanšu procentu likmju izmaiņām. 0,01% izmaiņa nozīmē 1 bāzes punktu.  | “14. Ja pretendents ir pārkāpis šo noteikumu prasības, tam ir pienākums atmaksāt dienestam visu saskaņā ar šiem noteikumiem saņemto nelikumīgo atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, (turpmāk – Komisijas regula Nr. 794/2004) 10. pantu, tiem pieskaitot 100 pamata punktus, no dienas, kad atbalsts tika izmaksāts pretendentam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.” |
| 19. | 46. Ja atbalsta saņēmējs ir pārkāpis šo noteikumu prasības, atbalsta saņēmējam ir pienākums atmaksāt dienestam visu projekta laikā saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, (turpmāk – Komisijas regula Nr. 794/2004) 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.47. Zemkopības ministrija iesniedz Eiropas Komisijā ikgadējo pārskatu par sniegto atbalstu, kas tiek īstenots saskaņā ar pagaidu regulējumu saistībā ar Covid- 19.48. Dienests nodrošina informācijas publicēšanu, ievērojot Komisijas regulas Nr. 702/2014 9. panta 2. punkta "c" apakšpunktā un 4. punktā noteiktās publicitātes pasākumu prasības, atbilstoši normatīvajam aktam par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.49. Dienests nodrošina saskaņā ar šiem noteikumiem sniegtā atbalsta un informācijas uzskaiti. Minēto informāciju dienestā glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Eiropas Komisijā un Zemkopības ministrijā. | Vēršam uzmanību uz to, ka projekta 46., 47., 48. un 49.punktā ietvertas pastāvīgas tiesību normas, nevis pārejas noteikumu tiesību normas. Līdz ar to lūdzam minēto regulējumu ietvert projekta pamattekstā, nevis V nodaļā, kur paredzēti noslēguma jautājumi. | **Ņemts vērā.**Atbilstoši norādījumiem precizēts noteikumu projekts. | Skatīt noteikumu projekta 12., 13., 14., 15. un 16. punktu.  |
| 20. | 49. Dienests nodrošina saskaņā ar šiem noteikumiem sniegtā atbalsta un informācijas uzskaiti. Minēto informāciju dienestā glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Eiropas Komisijā un Zemkopības ministrijā. | Ievērojot, ka nav skaidrs, kādēļ projekta 49. punkts paredz, ka attiecīgo informāciju glabā 10 gadus no dienas, kad piešķirts pēdējais atbalsts, lūdzam izvērtēt iepriekš minēto regulējumu un nepieciešamības gadījumā precizēt to, kā arī papildināt anotāciju ar atbilstošu skaidrojumu. | **Ņemts vērā.**Atbilstoši norādījumiem izvērtēts regulējums; izmaiņas nav nepieciešamas, jo nosacījums par informācijas glabāšanu 10 gadus ir noteikts Komisijas 2020. gada 19. marta Paziņojumā par Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (jo īpaši 47.punktā), saskaņā ar kuru noteikumu projekts ir izstrādāts un par ko ir aizpildīta anotācijas V. sadaļas 1. tabulas punkts par saistībāms sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. | **“16.2. saskaņā ar šiem noteikumiem sniegtā atbalsta un informācijas uzskaiti. Minēto informāciju dienests glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Eiropas Komisijā.”** |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inga Orlova

|  |
| --- |
| (par projektu atbildīgās amatpersonas vārds un uzvārds) |
| Tirgus un tiešā atbalsta departamenta Tirgus kopējās organizācijas nodaļas vadītājas vietniece |
| (amats) |
| 67027376 |
| (tālruņa un faksa numurs) |
| Inga.Orlova@zm.gov.lv |
| (e-pasta adrese) |